David Eddings

David EDDINGS (n. la 7-an de julio 1931 en Spokane, Vaŝingtonio ; m. la 2-an de junio 2009 en Carson City) estis usona verkisto de fantazio.  Lia edzino, Leigh Eddings (1937–2007), kontribuis al multaj el liaj verkoj, sed estas agnoskita kiel kunaŭtoro nur en liaj pli postaj verkoj.

 Verkado 
La unuaj libroj de Eddings estis romanoj kun ĝeneralaj temoj, kiel ekzemple The Time of the Hunters (La tempo de la ĉasistoj ), kaj vendiĝis nur modere bone. Lia sukceso venis nur post ŝanĝo al la ĝenro de aventuro kaj fantazio (ankaŭ konata kiel eposa fantazio).

Lia ĉefa verko estas la Belgariad-Sagao, kiun sekvas la Malloreon-Sagao.

Krome, la du libroj Belgarath la Sorĉisto kaj Polgara la Sorĉistino estis publikigitaj. Ili priskribas la vivojn de Belgarath kaj lia filino Polgara de iliaj komencoj ĝis la komenco de la Belgariad-Sagao. Ili estas en la formo de aŭtobiografioj de la du, skribitaj post la fino de la eventoj de la Mallorean-Sagao. La libro La Riva Kodekso estis publikigita kiel la konkludo de la Belgariad- kaj Malloreon-Sagaoj. Ĝi enhavas la originojn de la sagaoj, la notojn de la aŭtoro pri ambaŭ sagaoj, kaj plian literaturon kiel ekzemple la Libro de Alorn.

David Eddings ankaŭ publikigis la Elenium-trilogion kaj la rilatan Tamuli-trilogion. Ĉi tiuj du sagaoj ampleksas la rakonton de "Kavaliro Nizo" kaj liaj kunuloj. Simile al la Belgariad- kaj Malloreon-sagaoj, ĉi tiuj sagaoj estas eposa fantazio, sed kun signifa pruntado de mezepokaj kavaliraj rakontoj, kiel ekzemple la Artur-legendo. Eddings ankaŭ verkis la romanon Althalus, kiu ankaŭ okazas en fantazimondo kaj estas forte influita de la Elenium-sagao, sed estas memstara libro.

 Referencoj 

 Eksteraj ligiloj 

 Intervjuo kun David Eddings ĉe sffworld.com

Kategorio:Usonaj verkistoj